Annotationes de quibusdam mammalium generibus. 179 
physin furcatam, quam etiam tamquam unam radicem apice bifidam 
possumus considerare; tum trirhizus molaris dici poterit. Anteriores 
radices crassiores et longiores altius adscendunt; posteriores breviores 
sunt et magis acutae. Alveolus quatuor monstrat cavitates in angulis 
irapezii positas ad recipiendas illas radices inservientes (Fig. 2. a). 
Secundus molaris (Fig.1.5) longiorem radicem habet, incurvam, in- 
tus convexam, indivisam, apice tantum tuberculis instructam, radi- 
cularum rudimentis. Altius adscendit parte interna et posteriori, ubi 
apice foramen obfert angustum, transversum; tria alia tubercula ad 
latus externum adsunt e quibus duo minora foramine ovali termi- 
nantur. Alveolus profundus (Fig.2.5) his tuberculis respondentes 
obfert excavationes. Molaris tertius (Fig.1.c) radicem obfert fere 
similem cylindricam, indivisam, ad cuius finem tria foramina con- 
spiciuntur. Quartus denique molaris (Fig.2.d), alveolo adhuc con- 
tentus, non evolutus erat. 
In maxilla inferiori primus molaris (Fig.3.«) trirhizus est. An- 
terior radix una, posteriores duae sunt. Posterior interna, acuta, 
omnium minima est; posterior externa crassior, conica obtusa; ante- 
rior oblique antrorsum decurrit, compressa est, obtusa, omnium 
maxima.  Molaris secundus (Fig.3.5) in quatuor excurrit radices tu- 
bulosas, apice apertas, in quadrangulum positas; longissima est radix 
externa posterior.  Molaris tertius (Fig.3.e) cylindricam et longam 
radicem obfert, quae apice externo posteriori iterum altius adscendit. 
Hic quatuor radicum tubulosarum rudimenta adsunt sed tria tantum 
foramina, confluentibus duarum posteriorum radicularum aperturis 
in unam, medio constrictam et numeri 8 formam referentem. Quartus 
molaris uti in superiori maxilla adhuc latebat et coronam tantum- 
modo formatam, nulla adhuc radice, ostendebat. ^ Ceterum alveoli 
trium molarium anteriorum cavitates monstrabant recipiendis radici- 
bus adaptatas; tres profundas anterior, quatuor duo sequentes. 
3t 
